b'\n_START_ARTICLE_\nValentinovo (film)\n_START_SECTION_\nZgodba\n_START_PARAGRAPH_\nNa letali\xc5\xa1\xc4\x8du v Los Angelesu Kate Hazeltine (Julia Roberts), kapitanka kopenske vojske Zdru\xc5\xbeenih dr\xc5\xbeav Amerike, spozna Holdena (Bradley Cooper), ki je pred kratkim kon\xc4\x8dal z resnim razmerjem. V Los Angelesu cvetli\xc4\x8dar Reed Bennett (Ashton Kutcher) zasnubi svoje dekle Morley (Jessica Alba), ki njegovo ponudbo presene\xc4\x8deno sprejme. Nad njegovo zasnubitvijo pa sta presene\xc4\x8dena tudi Reedov kolega Alphonso (George Lopez) in najbolj\xc5\xa1a prijateljica Julia (Jennifer Garner). Julia je u\xc4\x8diteljica, ki se je pred kratkim zaljubila v Dr. Harrisona Copelanda (Patrick Dempsey), ki ima veliko skrivnost. Medtem se eden izmed Julijinih u\xc4\x8dencev, Edison (Bryce Robinson), trudi poslati sporo\xc4\x8dilo svojemu Valentinu, njegova varu\xc5\xa1ka Grace (Emma Roberts) pa se pripravlja na prvi spolni odnos s svojim fantom Alexom (Carter Jenkins). Edisonova stara star\xc5\xa1a, Edgar (Hector Elizondo) in Estelle (Shirley MacLaine), odkrivata te\xc5\xbeave v njunem dolgoletnem zakonu, Gracina prijatelja Willy (Taylor Lautner) in Felicia (Taylor Swift) pa se na novo zaljubita drug v drugega. Sean Jackson (Eric Dane), poklicni nogometa\xc5\xa1 se namerava upokojiti in kon\xc4\x8dati s sodelivanjem s svojo predstavnico za odnose z javnostjo, Karo (Jessica Biel) in njegovo agentko, Paulo (Queen Latifah). Kara, ki je dobra prijateljica Julie, namerava organizirati zabavo "Sovra\xc5\xbeimo valentinovo", vendar se na enkrat za\xc4\x8dne zanimati za \xc5\xa1portnega reporterja Kelvina Moorea (Jamie Foxx), ki ga je zaradi pomankanja \xc5\xa1portnih novic odpustila njegova producentka Susan (Kathy Bates). Paula je najela Liz (Anne Hathaway), ki je pred kratkim za\xc4\x8dela hoditi z Jasonom (Topher Grace). Kakorkoli \xc5\xbee, tudi Liz svojemu fantu nekaj prikriva.\n_START_SECTION_\nGlasba\n_START_PARAGRAPH_\nGlasbo za film Valentinovo je skomponiral John Debney, ki je najbolje poznan po tem, da je napisal pesem "Every Time You Smiled", ki jo je kasneje zapela Carina Round._NEWLINE_Uradni soundtrack pesmi je zalo\xc5\xbeba Big Machine Records izdala 9. februarja 2010. Glavno pesem filma bo zapel Jewel, naslov pa ji je "Stay Here Forever". Ta pesem je iz\xc5\xa1la 19. januarja 2010 in se uvrstila na Billboardovo lestvico najbolj\xc5\xa1ih country pesmi. Promocijski soundtrack bo zapela Taylor Swift, naslov pa mu je "Today Was a Fairytale". Ta pesem je dosegla drugo mesto na Billboardovi lestvici 100 najbolj\xc5\xa1ih pesmi.\n_START_SECTION_\nKritike in pohvale\n_START_PARAGRAPH_\nFilm je ve\xc4\x8dinoma dobil negativne kritike. 110 obiskovalcev Rotten Tomatoes-a je filmu v povpre\xc4\x8dju dodelilo oceno 3.8 od 10. Poleg tega je Cream of the Crop, ki ga sestavljajo cenjeni kritiki iz televizije, \xc4\x8dasopisov, radia in spletnih strani, povedal, da je filmu dobro oceno dalo samo 11% gledalcev._NEWLINE_Carrie Rickey iz revije The Philadelphia Inquirer pa je filmu dala tri od \xc5\xa1tirih zvezdic ter povedala, da je film "prijeten in nezahteven". Betsy Sharkey iz Los Angeles Times-a je napisala: "U\xc4\x8dinek vseh teh pesmi, dobrih igralcev in dobrega scenarija bo nekaterim zagotovo v\xc5\xa1e\xc4\x8d, drugim pa pa\xc4\x8d ne."._NEWLINE_Rene Rodriguez iz Miami Heralda je filmu dodelila dve od \xc5\xa1tirih zvezdic. Revija Slate oziroma njihova kriti\xc4\x8darka Dana Stevens je napisala, da je film "sme\xc5\xa1en, lahek, pametno narejen in o\xc4\x8darljiv". Peter Travers iz Rolling Stonea je filmu dodelil eno od \xc5\xa1tirih zvezdic, saj naj bi bil to "film iz pekla", Jonathan Ross pa je rekel, da se mu je film zdel presenetljivo slab.'